**11-24/MOC-00114. Mozioa, zeinaren bidez Espainiako Gobernua premiatzen baita Barajasko aireportuan dauden ekintzaile sahararrei asiloa ukatu izana berrazter dezan, horien asilo-eskaria modu justu eta gardenean aztertzen dela bermatuta, nazioarteko zuzenbidearen arabera**

Bizikidetasunaren eta Nazioarteko Elkartasunaren Batzordean izapidetzea

2024ko urriaren 7an eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

1. Xedatzea Bizikidetasunaren eta Nazioarteko Elkartasunaren Batzordean izapidetu dadin Contigo Navarra-Zurekin Nafarroa, EH Bildu Nafarroa eta Geroa Bai talde parlamentarioek aurkeztutako mozioa, zeinaren bidez Espainiako Gobernua premiatzen baita Barajasko aireportuan dauden ekintzaile sahararrei asiloa ukatu izana berrazter dezan, horien asilo-eskaria modu justu eta gardenean aztertzen dela bermatuta, nazioarteko zuzenbidearen arabera. Mozioa 2024ko urriaren 4ko 111. Nafarroako Parlamentuko Aldizkari Ofizialean argitaratu zen.

2. Erabaki hau Nafarroako Parlamentuko Aldizkari Ofizialean argitara dadin agintzea.

.

Iruñean, 2024ko urriaren 7an

Lehendakaria: Unai Hualde Iglesias